सारें शा पैह‌्लै इस कंपनी दी त्यार कीती गेदी फिल्म “मुहब्बत के आंसू” लेई सैह‌्गल नै गाने गाए। इसदे मगरा “सुबह के सितारे” “जिंदा लाश”, "और फिर","रानी और चंदी",ए ओ सफल फिल्मां हियां,जिनेगी सैह‌्गल नै अपनी अवाज दा सोज़ ते साज़ बखशेआ। पर “देवदास” इक ऐसी फिल्म ही जिसनै सैह‌्गल दी प्रसिध्दी दे सारे दरोआजे खो’ल्ली दित्ते। ओ संगीत दी दुनियां च इक नेहई टीह् सी पर पुज्जी गेआ, जित्थुंआ ओ कदें बी भुंञां नेई परतोआ।